Public procurement notice: Contract Award Notice
Published: 2019-06-21
Buyer: Országos Onkológiai Intézet
Country: HU
Contract type: Services
Procedure: Competitive procedure with negotiation
CPV classification: 45331000 | 50720000 | 65400000 | 71314200: Energy management services | 71314310
Award criteria: The most economic tender

Technical requirements: „Az Országos Onkológiai Intézet megújuló - szennyvíz hő -energia bázisra épülő hideg-melegenergia ellátása és részleges villamosenergia szolgáltatás hosszútávú energiaszolgáltatási szerződés keretében”
Az Országos Onkológiai Intézet megújuló - szennyvíz hő - energia bázisra épülő hideg-melegenergia ellátása és részleges villamosenergia szolgáltatás hosszútávú energiaszolgáltatási szerződés keretében. A szerződés az Országos Onkológiai Intézet energiafelhasználásának racionalizálására irányul, megújuló energiaforrás bevonásával. A nyertes ajánlattevő feladata, saját beruházásában történő 3 MW névleges fűtési és legalább 2 MW hűtési teljesítményű szennyvíz-hőszivattyús rendszer teljes körű megvalósítása, majd azt követően ebből 19 157 GJ/év fűtési célú melegenergia és 7 905 GJ/év hűtési célú hidegenergia, a meglévő-megmaradó energiatermelő berendezésekkel 1 686 GJ/év HMV célú és 4 575 GJ/év technológiai gőz, valamint 2 599 806 kWh/év villamosenergia előállítása és szolgáltatása, valamint összesen 107 000 m3/h összlégszállítású légtechnikai rendszer karbantartása és üzemeltetése [továbbiakban: Szennyvízhő Projekt], a Közbeszerzési Dokumentációban részletezettek, továbbá az eljárás második szakaszában, tárgyalások során pontosított, és véglegesített feltételek szerint.
Nyertes ajánlattevő feladata a kiépített szennyvízhő energia bázisra épülő hideg és meleg energia szolgáltató rendszer üzemeltetése, az energia szolgáltatás fenntartása és a rendszer állagának megóvása. A rendszer üzemeltetését és karbantartását úgy kell végezni, hogy a Szennyvíz-hő Bázisú Hőszolgáltató Rendszer és Hagyományos Hőszolgáltató Rendszer együttes rendelkezésre állása legalább 99,5 %-os mértékben biztosított legyen.
A meglévő kazánházi energia termelést, tárolást és elosztást végző rendszereket nyertes Ajánlattevőnek üzemeltetnie kell, valamint el kell végezni rajtuk a szükséges karbantartásokat, vizsgálatokat, az üzemi engedélyekhez szükséges méréseket, és minden egyéb dokumentációs és hatósági kötelezettséget. Ajánlattevő ezeket a rendszereket nem tulajdonolja, azonban a Kórház teljes hőellátásához kapcsolódó feladatokat el kell lássa.
A kazánházban, külön hő és hangszigetelt fülkében elhelyezett Jenbacher JMS 208 típusú gázmotor üzemel, amely a villamosenergia termelés mellett részt vesz HMV, gőz és fűtési meleg víz előállításában is. A gázmotor teljesítménye 361 kWt és 330 kWe. A gázmotor az intézet minimális a villamosenergia fogyasztására méretezetten került kiválasztásra a telepítésének évében, ugyanakkor az elmúlt időszakban megvalósított energiahatékonysági beruházások keretében létesített napelemes kiserőművek prioritást élvező villamosenergia termelésének következtében visszaszabályozása válik szükségessé.
Ajánlattevőnek a gázmotor karbantartását és üzemeltetését a gyártóművi előírások szerinti gyakorisággal és módon kell ellátnia.
Ajánlattevő feladat a meglévő hűtési és légtechnikai berendezések üzemeltetése, időszakos karbantartása és hibaelhárítási tevékenység végzése.
Ajánlattevőnek üzemeltető szakember helyszíni jelenlétét kell biztosítani hétköznapokon 06-18:00 óra közötti időtartamban, valamint 24 órás telefonos ügyeletet kell biztosítani szakképzett személyzettel. Garantálnia kell Ajánlattevőnek, hogy 2 órán belül a hibaelhárítás megkezdéséről intézkedik a hiba észlelését vagy a hibabejelentést követően.
A részletes információkat a Közbeszerzési Dokumentumok műszaki leírása, valamint a Szerződéstervezet tartalmazzák.
Az értékelés és a pontkiosztás részletes leírását az egyéb közbeszerzési dokumentumokban adja meg ajánlatkérő.
A kivitelezési idő jelentős (100 %-os) meghosszabbodásával, valamint a kivitelezési költség 20 %-os növekedése miatt a részvételi
Felhívásban megjelölt 168 hónapos teljesítési határidő alatt a fűtési költség mintegy évi 32 milliós költségnövekedésével kell számolni, mely az Intézet költségvetésében nem biztosított, az eljárás a Kbt. 53.§(4) bek. alapján eredménytelen.